Abang Long Fadil 2

***Abang Long Fadil 2*** merupakan filem aksi komedi Malaysia 2017 arahan dan lakon layar oleh Syafiq Yusof terbitan bersama Skop Productions dan Astro Shaw. Filem ini meranting dengan watak-watak sampingan dari filem pokok *[[KL Gangster]]* dan berkesinambungan kepada filem 2014 *[[Abang Long Fadil]]* yang juga ditulis dan diarahkan oleh Syafiq Yusof. Filem ini dibintangi oleh Zizan Razak, Syamsul Yusof, Dato' AC Mizal, Tania Hudson, Wak Doyok, Achey Bocey, Shuib Sepahtu, A. Galak dan Mas Khan. Ia mengisahkan Fadil yang telah disalah anggap sebagai seorang pembunuh upahan profesional bernama Tiger. Beliau secara terpaksa ditarik masuk ke dalam kancah kongsi gelap diketuai Taji Samprit dan anaknya Wak Doyok. Tania menjayakan watak sebagai Yana, kekasih Fadil dan juga seorang wartawan ditugaskan untuk meliputi kes Tiger manakala Syamsul sebagai Inspektor Wahab sedang menyiasat kes yang sama.

Penggambaran dijalankan pada November 2015, manakala pasca-penerbitan mengambil masa dua tahun untuk disiapkan. Filem ini ditayangkan pada 24 Ogos 2017 di 130 panggung wayang seluruh negara selama 56 hari. Filem ini merupakan kejayaan komersial dan kritikal, memperolehi sebanyak RM17.9 juta keseluruhan, menjadikannya filem Malaysia dengan kutipan tertinggi pada 2018 dan filem Malaysia dengan kutipan tertinggi keseluruhan, mengatasi filem *[[Polis EVO]]* (2015). Filem ini merupakan antara filem baharu yang dipertandingkan di Festival Filem Malaysia ke-29 yang berlangsung pada 21 Disember 2018. Pada Disember 2018, *Abang Long Fadil 2* telah disenaraikan sebagai salah satu daripada 10 filem tempatan terbaik 2018 oleh *[[Harian Metro]]*.

## Sinopsis
Mengisahkan perjalanan hidup Abang Long Fadil (Zizan Razak) yang terjerumus ke dalam dunia kongsi gelap, didalangi oleh Taji Samprit (A. Galak) dan anaknya Wak Doyok (Wak Doyok). Berlaku satu insiden yang menyebabkan Fadil disalah anggap oleh Inspektor Wahab (Syamsul Yusof) dan Inspektor Shuib (Shuib Sepahtu) sebagai pengganas upahan kejam bernama Tiger. Pada masa yang sama, Yana (Tania Hudson), seorang wartawan TVKL yang sering membuat liputan kes kes pembunuhan Tiger, juga terperangkap menjadi mangsa buruan yang dihadapi Fadil. Fadil terpaksa hidup sebagai pembunuh walaupun tidak bersalah. Sasaran pertama beliau adalah King Kong (AC Mizal), seorang kongsi gelap gila dan musuh kepada Taji Samprit. Pelbagai insiden dan situasi berlaku pada Fadil sebagai pembunuh upahan. Hanya satu cara untuk membersihkan nama Fadil, iaitu mencari identiti sebenar Tiger bagi membetulkan keadaan dan membuktikan Fadil tidak bersalah.

Pada waktu malam, Fadil pergi ke kelab King Kong dengan menyamar sebagai peguam King Kong. Tetapi apabila mereka ternampak pisau itu King Kong dibunuh, maka polis sampai di kelabnya yang mana Tiger (Fadil) membunuh King Kong. Inspektor Wahab dan rakannya mengejar Tiger (Fadil) dengan menaiki motosikal, menyebabkan kereta polis ditimpa kemalangan selepas lori yang sarat membawa silinder gas terjatuh dan Inspektor Wahab dan pegawainya dicedera semasa mengejar Tiger (Fadil).

Keesokan harinya, Wak Doyok membayar RM 10 juta dan mengupah Fadil untuk membunuh seorang lagi iaitu Taji Samprit kerana dia telah mengupahnya membunuh maknya sendiri. Wak Doyok menyuruh Fadil untuk membunuh Taji Samprit dan merampas loket yang ada kunci disimpan oleh bapanya sendiri. Inspektor Wahab dan Inspektor Shuib melawat ke rumah Yana dan menyoal siasat bahawa pembunuhan Datin Mona yang dibunuh Tiger. Inspektor Wahab menasihati kepada Yana bahawa suspek itu berbahaya. Ketiga-tiga mereka telah diserang oleh Cobra, abang kepada King Kong dan kereta TVKL yang dinaiki mereka terbabas. Selepas ditimpa kemalangan, Fadil menyuruh Ali dan Yana supaya pergi dan membiarkan tinggal seorang dirinya. Pertaruhan di antara Cobra dan Fadil sehingga Fadil insaf kepada Cobra dan membawa Cobra ke rumahnya yang ada duit RM500 juta.

Pada waktu yang sama, Wak Doyok terkejut apabila bapanya masih hidup, sehingga bapanya menyuruh geng-gengnya menghapuskan anaknya sendiri. Wak Doyok hampir menumpaskan geng-geng Taji Samprit, termasuk Rudy. Wak Doyok bertarung dengan bapanya, sehingga bapanya menumpas Wak Doyok. Taji Samprit cuba untuk membunuh Wak Doyok, tetapi dibunuh oleh Tiger. Tiger menjelaskan kepada Wak Doyok bahawa Fadil adalah gengster kelas bawahan. Wak Doyok marah dan menyuruh Tiger untuk membunuh Fadil.

Di kawasan gudang, Fadil mencampak loket kepada Wak Doyok dan Wak Doyok melepaskan Yana sehingga Tiger dan Wak Doyok bersama-sama untuk membunuh Fadil. Bermula dalam pertembungan terakhir, Fadil dan Yana melarikan diri sehingga Wak Doyok bertarung dengan Fadil. Manakala Cobra bertarung dengan Tiger untuk membalas dendam atas kematian adiknya. Fadil hendak membunuh Wak Doyok, sehingga Inspektor Wahab dan Inspektor Shuib mengepung semua kawasan gudang. Inspektor Shuib menyasarkan Inspektor Wahab kerana Shuib tahu dia merupakan sebagai orang kanan Taji. Tetapi Inspektor Wahab menjelaskan bahawa Fadil tidak bersalah. Walau bagaimanapun, Inspektor Wahab mengupah Rudy berkerja sebagai polis. Inspektor Wahab mengingatkan bahawa penyamaran Tiger iaitu Ali.

Bersambung dalam pertembungan terakhir, Cobra dibunuh oleh Ali. Inspektor Wahab dan Inspektor Shuib mengejar Ali sehingga Inspektor Wahab dan Inspektor Shuib menembak Ali dengan bahan letupan. Ali bangkit semula, Inspektor Wahab berjaya membunuh Ali. Wak Doyok bertarung dengan Fadil sekali lagi, sehingga Wak Doyok menumpaskan Fadil. Wak Doyok hendak membunuh Fadil tetapi dihalang oleh Yana yang telah ditembak oleh Wak Doyok. Fadil sangat marah, lalu bertarung Wak Doyok. Fadil berjaya menumpaskan Wak Doyok lalu pihak polis membekas Wak Doyok. Yana telah dihantar ke hospital akibat ditembak di tangannya. Inspektor Wahab dan Inspektor Shuib mengucapkan terima kasih kepada Fadil kerana membantu pihak polis dan membebaskan Fadil.

Di penghujung cerita, Fadil membuka kontena Taji dengan menggunakan rantai yang ada kunci. Dalam kontena itu, terdapat banyak duit berjuta yang disimpan oleh Taji. Kini Fadil dan Yana bergembira dengan kekayaan itu. Fadil berjaya memiliki kereta dan Datuk Yusof Haslam akan membuat filem 'Abang Long Fadil 3'. Fadil akan membuat filem 'Abang Long Fadil vs Teransformer' tetapi ia tidak akan dikeluarkan di pawagam kerana Fadil telah masuk penjara.

## Pelakon

### Pelakon utama
* Zizan Razak sebagai Abang Long Fadil
* Syamsul Yusof sebagai Inspektor Wahab
* AC Mizal sebagai King Kong/Cobra
* Tania Hudson sebagai Yana
* Wak Doyok sebagai dirinya sendiri, anak Taji Samprit
* Achey Bocey sebagai Ali/Tiger
* Shuib Sepahtu sebagai Inspektor Shuib
* A. Galak sebagai Taji Samprit*'

===Pelakon pembantu===
* [[Mas Khan]] sebagai Inspektor Rudy
* [[Delimawati]] sebagai Datin Mona
* Hafiz Bahari sebagai Kuncu King Kong
* Syed Haikal sebagai Pengawal keselamatan
* Ashraf Rahman sebagai Mat moto

===Penampilan khas===
* [[Fad Anuar]] sebagai Pelakon
* [[Yusof Haslam]] sebagai dirinya sendiri

== Penerbitan ==
Majlis pelancaran filem ini telah diadakan pada 13 November 2015 di Restoran Haslam, [[Kuala Lumpur]]. Penggambaran dijalankan dua hari kemudian, iaitu pada 15 November 2015 di sekitar [[Kuala Lumpur]], [[Pelabuhan Klang]] dan [[Putrajaya]] serta mengambil masa selama 50 hari, dan berakhir pada 3 Januari 2016. Sebanyak 30% daripada filem ini melibatkan [[Imej janaan komputer|imej janaan komputer]] (CGI). [[Zizan]] kembali menjayakan peranannya sebagai Fadil, untuk filem ini, beliau melakukan aksi lagak ngeri. Ketika penggambaran dijalankan, penerbit [[Yusof Haslam|Datuk Yusof Haslam]] bertekak dengan Syafiq ekoran babak pertarungan yang mengambil masa enam hari untuk disiapkan.

Untuk menjadikan *Abang Long Fadil 2* lebih realistik, Syafiq memuatkan elemen [[Hollywood]] dengan memuatkan babak [[Transformers]] seperti dalam filem pertama, Syafiq menjelaskan ia adalah kepuasan sendiri di samping memberi sesuatu yang berbeza untuk penonton. Ketika [[pra-penerbitan]] filem ini dijalankan, pelakon [[Kamal Adli]] yang memegang watak Adam dalam filem pertama, dilaporkan telah digugurkan daripada membintangi *Abang Long Fadil 2* bagi mengelakkan sebarang konflik ketika penggambaran berlangsung. Syafiq berkata: "Saya jelaskan apa yang berlaku bukan kami gugurkan Kamal tetapi kami hanya kekalkan Zizan seorang sahaja dalam filem itu. Manakala pelakon-pelakon lain kesemuanya adalah pelakon baharu atau yang tidak pernah ada dalam filem pertama sebelum ini,". Bapa Syafiq, Yusof Haslam membuat penampilan khas. Manakala abangnya, [[Syamsul Yusof]] yang sebelum ini menjayakan filem pertama dengan melakonkan tiga watak dari tiga filem arahannya, memegang watak sebagai Inspektor Wahab bersama [[Shuib Sepahtu]] yang memegang watak Inspektor Shuib. [[A. Galak]] yang sebelum ini memegang watak Taji Samprit dalam filem *Bayangan Maut* (1991), kembali menjayakan peranannya dalam filem ini.

[[AC Mizal]] yang kali terakhir berlakon dalam filem *Gerak Khas The Movie II* (2002) terbitan [[Skop Productions]], memegang watak sebagai Kingkong dan Cobra. *Abang Long Fadil 2* merupakan filem ketiganya bersama Skop dan filem pertama lakonannya dalam tempoh 10 tahun. Ikon fesyen terkenal, [[Wak Doyok]] menjayakan watak dirinya sendiri, sebagai anak kepada Taji Samprit lakonan [[A. Galak]]. Poster filem ini direkabentuk oleh Kukubesi yang sebelum ini merekabentuk poster untuk filem *Mat Moto* dan *Desolasi*, kedua-duanya juga arahan Syafiq.

== Keluaran dan sambutan ==

=== Promosi ===
Sebelum tayangan perdana rasmi, treler rasmi filem *Abang Long Fadil 2* telah dimuat naik di akaun [[YouTube]] [[Astro Gempak]] pada 18 Julai 2017 dan telah mencatat melibihi 879,478 tontonan. Ia dilancarkan secara rasmi pada 19 Julai 2017 dalam rancangan *meleTOP* di [[Astro Ria]], Sementara Di Belakang Tabir filem ini telah disiarkan di semua stesen televisyen di seluruh negara termasuk [[TV3]], [[Astro Ria]] dan [[Astro Citra]].

=== Tayangan ===
Tayangan umum *Abang Long Fadil 2* bermula di pawagam seluruh negara bermula 24 Ogos 2017. Sebanyak 120 pawagam di seluruh Malaysia menayangkan filem ini. Filem ini juga ditayangkan di [[Singapura]] dan [[Brunei]]. Menurut Datuk Yusof Haslam, pemilik rangkaian pawagam atau pemamir memberi keyakinan tinggi kepada *Abang Long Fadil 2* hingga menawarkan tempat yang banyak untuk tayangannya. Syafiq kemudiannya menyatakan rasa cuak kerana hanya empat orang sahaja yang tonton *Abang Long Fadil 2* di sebuah pawagam di KLCC ([[TGV Cinemas|TGV]] KLCC).

Zizan kemudiannya menyatakan rasa terharu bahawa kejayaan *Abang Long Fadil 2* bukan hanya beliau seorang sahaja, tetapi semua warga kerjanya.

=== Kutipan ===
Dalam tempoh 5 hari tayangan rasminya, *Abang Long Fadil 2* berjaya mencatat kutipan memberangsangkan sebanyak RM5 juta, sekaligus mengatasi filem-filem dari luar negara. Menurut laporan Astro Gempak, kutipan filem ini juga berjaya mengatasi kutipan [[Abang Long Fadil|filem prekuel]]nya iaitu Abang Long Fadil jika dibandingkan mengikut hari tayangan. Filem ini berjaya meraih kutipan sebanyak RM700,000 semasa tayangan perdananya di [[Kuala Terengganu]], [[Terengganu]]. *Abang Long Fadil 2* berjaya mengaut kutipan pecah panggung sebanyak RM13 juta dalam masa dua minggu tayangan, sekaligus membenamkan rekod kutipan yang dipegang oleh *Polis EVO* arahan [[Ghaz Abu Bakar]] juga dibintangi oleh Zizan. Selepas 3 minggu tayangan, filem ini berjaya meraih kutipan pecah panggung tertinggi sebanyak RM16 juta sekaligus mengatasi kutipan filem prekuelnya iaitu *Abang Long Fadil* berbanding hari tayangan setakat pada 17 September 2017. Pada hari terakhir tayangannya, filem ini berjaya meraih kutipan pecah panggung tertinggi sebanyak RM17.9 juta sekaligus mengatasi kutipan RM17.8 juta yang diraih oleh filem *Polis EVO* yang juga merupakan terbitan Astro Shaw.

=== Ulasan kritis ===
*Abang Long Fadil 2* mendapat ulasan positif dan bercampur-campur dari pengkritik filem. Adam Salleh dari *Harian Metro* menyifatkan asas pembikinan filem *Abang Long Fadil 2* tidak lari kerana sarat dengan aksi, sudut penggambaran menepati filem gambaran dan sesekali terselit dialog serta adegan lucu membuatkan penonton terbahak dan unsur suspen. Beliau turut membandingkan filem ini dengan filem Hollywood, *Baby Driver* arahan [[Edgar Wright]] dari segi nilai moral. Shazryn Mohd Faizal dari *mStar Online* memuji filem ini dari segi garapan plot dan jalan cerita. Beliau mempunyai alasan tersendiri mengenai filem ini dan berkata: "Ternyata *Abang Long Fadil 2* dihasilkan dengan penuh kekemasan dengan jalan cerita yang lebih menarik dan mudah difahami sekaligus memenuhi kehendak pasaran massa yang sentiasa dahagakan filem bercorak sedemikian. Angelin Yeoh, menulis untuk *Star2* mengulas bahawa filem ini ialah "aksi komedi yang menghiburkan dengan lebih banyak kejutan. Filem ini mempamerkan urutan tindakan yang memaparkan sejenis pelakon yang anda fikir tidak akan dapat melepaskan adegan melawan.". Beliau memberikan taraf 7 hingga 10 bintang untuk filem ini. Aina Izzah menulis untuk *The Daily Seni* berkata: "agak jelas bahawa pelakon tidak meninju satu sama lain yang membuatnya sukar untuk terkesan." Portal web Toodia dalam ulasan mengenai filem ini dan memberikan taraf 3.5 bintang berkata "*Abang Long Fadil 2* penuh dengan ketenangan komedi yang akan semua orang ketawa dari awal hingga akhir. Campuran dinamik pelakon baru dan veteran bekerja dengan baik untuk dialog humor dan adegan aksi."

=== Maklum balas === 
Menurut [[Astro Gempak]], ramai di kalangan penonton memberi maklum balas positif terhadap *Abang Long Fadil 2*, malah ada antara [[netizen]] menyuarakan hasrat untuk menonton filem ini lagi di pawagam dan berharap ia diteruskan ke trilogi.

== Kontroversi ==
Pada 23 Ogos 2017, industri perfileman negara dikejutkan dengan penyebaran rakaman sedutan video filem *Abang Long Fadil 2* di [[internet]] tanpa kebenaran. Ekoran insiden itu, Datuk Yusof Haslam membuat laporan polis di Balai Polis Taman Melawati sebagai langkah untuk memastikan ia tidak berulang. Empat hari selepas tayangan perdananya, filem ini dirompak kali kedua, dan ia dimuatnaik oleh individu tidak bertanggungjawab di laman perkongsian video, [[YouTube]]. Ketua Pegawai Eksekutif Astro Shaw, Najwa Abu Bakar membuat laporan polis berhubung kes tersebut. Datuk Yusof dan Najwa menegaskan pihak Skop dan Astro Shaw tidak akan berkompromi berhubung kes berkenaan dan akan mengambil tindakan undang-undang terhadap mereka yang terlibat. Skop Productions dan Astro Shaw juga telah memaklumkan perkara ini kepada [[Perbadanan Kemajuan Filem Nasional]] (FINAS) dan membuat pemantauan berhubung insiden ini.

== Muzik ==


Lagu OST untuk filem ini ialah "Senorita" oleh [[Syamsul Yusof]], [[AC Mizal]] dan [[Shuib Sepahtu]]. Muzik video untuk lagu ini telah dimuatkan ke dalam [[YouTube]] pada 1 Ogos 2017 dan mendapat sambutan positif dari pendengar. Ia boleh didapati untuk muat turun digital di [[iTunes]] dan penstriman digital di [[Spotify]]. Selain itu, Zizan turut menyumbangkan suaranya untuk OST filem ini menerusi lagu "Kaki Licik". Lagu "Peace Y’All" nyanyian AC Mizal turut dimuatkan dalam filem ini.

=== Format dan senarai runut ===


=== Sejarah keluaran ===


== Tayangan media ==
*Abang Long Fadil 2* telah ditayangkan buat pertama kalinya di televisyen untuk tontonan rumah yang mana pelanggan [[ASTRO]] boleh melanggannya di saluran [[Astro (televisyen satelit)|Astro First]] Saluran 480. Filem ini telah dipertontonkan serentak buat julung kalinya di televisyen menerusi [[Astro Citra]] dan [[Astro Mustika HD]] pada 24 Jun 2018 jam 10 malam, manakala siaran ulangan pada 25 Jun 2018 jam 9 malam.

== Anugerah dan pencalonan ==


== Kesinambungan ==

Susulan kejayaan *Abang Long Fadil 2*, [[Yusof Haslam]] berkata pihaknya mengesahkan kesinambungan *Abang Long Fadil 3* akan diteruskan melibatkan kos sebanyak RM4 juta dan penggambaran akan bermula selepas [[Hari Raya Aidilfitri|Aidilfitri]] sekitar penghujung Jun 2018, dengan Zizan kekal menjayakan watak utama. Kos pembikinan dianggarkan RM4 juta. Penggambarannya dijangka akan diadakan selepas Aidilfitri 2018 iaitu selepas filem *KL Special Force* pada 8 Mac 2018. Syafiq dilaporkan berhasrat untuk menjadikan *Abang Long Fadil'' sebagai sebuah produk francais.

## Nota kaki

## Rujukan

## Pautan luar
*